- 3 -

  1. ปัจจัยความเสี่ยง

1.1 ความเสี่ยงจากการขาดแคลนวัตถุดิบและความผันผวนราคาวัตถุดิบเนื่องจากผลิตภัณฑ์ของบริษัทเป็นผลิตภัณฑ์ที่จำเป็นต้องใช้วัตถุดิบจากธรรมชาติ ได้แก่ หนังโค และกระบือ มาผ่านกระบวนการผลิตต่างๆ เพื่อให้ออกมาเป็นสินค้ากึ่งสำเร็จรูป และสินค้าสำเร็จรูป ดังนั้นบริษัทจึงอาจประสบปัญหาในเรื่องการขาดแคลนวัตถุดิบในการผลิตได้ ซึ่งปัญหาในประเด็นนี้ ทางบริษัทก็ได้ตระหนักถึง จึงได้มีการกำหนดนโยบาย และมาตรการในการป้องกันเอาไว้เพื่อป้องกันปัญหาการขาดแคลนวัตถุดิบ โดยการกระจายแหล่งของวัตถุดิบให้มีความหลากหลายและกระจายไปตามภูมิภาคต่างๆ เช่น เอเชีย ยุโรป ออสเตรเลีย อเมริกา และอเมริกาใต้ พร้อมทั้งมีการสืบเสาะหาแหล่งวัตถุดิบใหม่ๆเพิ่มขึ้นอยู่เสมอ พร้อมทั้งมีการทำสัญญาซื้อขายล่วงหน้าในเรื่องของปริมาณ คุณภาพของวัตถุดิบที่บริษัทต้องการ ทำให้บริษัทสามารถป้องกันปัญหาในเรื่องของวัตถุดิบได้ ทำให้ในอดีตที่ผ่านมาบริษัทไม่เคยประสบปัญหาเรื่องของการขาดแคลนวัตถุดิบมาก่อน

ในเรื่องความผันผวนของราคาวัตถุดิบในอดีตที่ผ่านมา ราคาวัตถุดิบมีความผันผวนไม่มากนักโดยเฉลี่ยอยู่ที่ประมาณ 10.00 % ยกเว้นในช่วงที่เกิดวิกฤตการณ์ เช่น โรควัวบ้าซึ่งส่งผลต่อปริมาณวัตถุดิบอย่างมาก หรืออาจมีการเปลี่ยนแปลงตามฤดูกาล เช่น ในช่วงหน้าฝน ราคาวัตถุดิบจะมีการปรับตัวสูงขึ้น เพื่อลดความเสี่ยงในเรื่องดังกล่าว บริษัทได้วางมาตรการป้องกันเอาไว้โดยการสั่งซื้อวัตถุดิบมาเก็บไว้ในช่วงต้นปีแทน นอกจากนี้หากในปีใดที่ราคาวัตถุดิบมีการปรับตัวสูงขึ้นมาก บริษัทสามารถที่จะเจรจากับลูกค้าเพื่อทำการปรับราคาสินค้าได้ ทั้งนี้ขึ้นอยู่กับการเจรจาระหว่างบริษัทกับลูกค้า แต่อย่างไรก็ตามในปีที่ผ่านมา บริษัทไม่ประสบปัญหาเรื่องต้นทุนวัตถุดิบมีการปรับตัวสูงขึ้นมากนัก เนื่องจากมาตรการในการสำรองวัตถุดิบ ทำให้ไม่มีการเจรจาเพื่อปรับราคาสินค้ากับลูกค้า

- 4 -

1.2 ความเสี่ยงจากการสูญเสียลูกค้ารายใหญ่เนื่องจากโครงสร้างรายได้ในปัจจุบันของบริษัท
กว่าร้อยละ 60 ของรายได้จากการขายมาจากธุรกิจเบาะหนังสำหรับรถยนต์
ซึ่งลูกค้าที่สำคัญของธุรกิจส่วนนี้จะได้แก่ บริษัทผู้ผลิตเบาะหนังรถยนต์ให้กับบริษัทผู้ผลิตรถยนต์
และบริษัทผลิตรถยนต์ชั้นนำของอเมริกาและญี่ปุ่น ได้แก่ GM Honda Toyota และ Isuzu
ทำให้รายได้ในอนาคตของบริษัทอาจประสบปัญหาได้
หากในอนาคตบริษัทสูญเสียลูกค้ารายสำคัญของธุรกิจเบาะหนังรถยนต์ไป
ซึ่งปัญหาในส่วนนี้บริษัทได้มีการวางแนวทางในการป้องกันเอาไว้
ไม่ว่าจะเป็นการพยายามกระจายแหล่งรายได้

ไปยังบริษัทผลิตรถยนต์อื่นๆ เพิ่มมากขึ้น การรักษาคุณภาพสินค้าของบริษัทให้มีคุณภาพที่ดีและสม่ำเสมอ
พยายามรักษาความสัมพันธ์อันดีกับผู้บริหารระดับสูงของบริษัทรถต่างๆเอาไว้
นอกจากนี้ในปัจจุบันสำหรับบริษัทรถยนต์บางบริษัท เช่น GM ของอเมริกา
บริษัทได้พัฒนาระดับความสัมพันธ์โดยการยกระดับจากผู้จำหน่ายสินค้ากับผู้ซื้อสินค้า
เป็นพันธมิตรทางธุรกิจ (Strategic Partner) โดยบริษัทจะมีส่วนร่วมในการออกแบบ
และศึกษาแนวโน้มตลาดร่วมกับบริษัทรถยนต์เหล่านี้
ทำให้ระดับความสำคัญและความสัมพันธ์ของบริษัทกับลูกค้ามีเพิ่มมากขึ้น
ทำให้โอกาสที่บริษัทจะสูญเสียลูกค้าเหล่านี้ไปมีความเป็นไปได้ยาก

1.3 ความเสี่ยงจากอัตราแลกเปลี่ยนเนื่องจากบริษัทมีการนำเข้าสินค้าต่างๆ
ทั้งที่เป็นวัตถุดิบและสินค้าสำเร็จรูปจากหลายประเทศ
ซึ่งบริษัทต้องชำระค่าสินค้าเป็นเงินตราต่างประเทศ จึงมีความเสี่ยงจากอัตราแลกเปลี่ยน
อย่างไรก็ตามบริษัทมีการส่งออกสินค้าและรับชำระค่าสินค้าเป็นเงินตราต่างประเทศจำนวนหนึ่ง
โดยปกติบริษัทจะเก็บเงินตราต่างประเทศที่ได้จากการส่งออกไว้ในบัญชีเงินตราต่างประเทศ
(FOREIGN CURRENCY DEPOSIT หรือ FCD)
ที่ธนาคารพาณิชย์และจะนำเงินตราต่างประเทศดังกล่าวไปชำระค่าสินค้าหรือหนี้เงินตราต่างประเทศ
สำหรับหนี้เงินตราต่างประเทศที่ไม่ได้ครอบคลุมโดย FCD
ในปัจจุบันบริษัทยังไม่มีนโยบายที่จะป้องกันความเสี่ยงจากอัตราแลกเปลี่ยนโดยการซื้อเงินตราต่างประเทศล่วงหน้า
(FORWARD CONTRACT) สำหรับในปี 2546
บริษัทมีภาระในการชำระค่าวัตถุดิบและค่าใช้จ่ายในรูปของเงินตราต่างประเทศคิดเป็นจำนวน
512.51 ล้านบาท
และได้รับชำระค่าสินค้าจากการขายในรูปของเงินตราต่างประเทศคิดเป็นจำนวนเงิน 732.68
ล้านบาท ความแตกต่างระหว่างค่าใช้จ่ายและรายได้รับในรูปของเงินตราต่างประเทศดังกล่าว
อาจทำให้บริษัทยังมีความเสี่ยงจากอัตราแลกเปลี่ยนอยู่ สำหรับในปี 2547 นี้
บริษัทมีภาระในการชำระค่าวัตถุดิบและค่าใช้จ่ายในรูปของเงินตราต่างประเทศคิดเป็นมูลค่า
637.54 ล้านบาท
และได้รับชำระค่าสินค้าจากการขายในรูปของเงินตราต่างประเทศคิดเป็นจำนวนเงิน 704.68
ล้านบาท

  - 5 –

  ทั้งนี้ ในอดีตที่ผ่านมา บริษัทมีกำไรจากอัตราแลกเปลี่ยนเป็นมูลค่าเท่ากับ 5.28 และ

7.41 ล้านบาท ในปี 2545 และ 2546 ตามลำดับ และมีผลกำไร จากอัตราแลกเปลี่ยน 6.91
ล้านบาท

ในปี 2547

1.4 ความเสี่ยงจากการที่มีสินค้าทดแทนสินค้าของบริษัท
เนื่องจากผลิตภัณฑ์ของบริษัทเป็นสินค้าที่มีสินค้าทดแทนที่ใกล้เคียง ได้แก่ หนังเทียม
ทำให้ในอนาคตหากเทคโนโลยีการผลิตหนังเทียมมีความก้าวหน้ามากขึ้นจนสามารถผลิตสินค้าที่มีคุณสมบัติใกล้เคียงกับสินค้าของบริษัท
ทำให้ผู้บริโภคหันไปใช้หนังเทียมแทนหนังแท้ อาจทำให้บริษัทได้รับผลกระทบด้านรายได้
แต่บริษัทเชื่อว่าในอนาคตอันใกล้นี้จะยังไม่มีสินค้าที่สามารถทดแทนหนังแท้ได้
ประกอบกับปัจจุบันบริษัทผู้ผลิตรถยนต์ชั้นนำต่างๆ ได้หันมาให้ความสนใจในเรื่องสิ่งแวดล้อมมากขึ้น
ทำให้โอกาสที่บริษัทผู้ผลิตรถยนต์จะหันมาใช้หนังเทียมแทนหนังสัตว์แท้เป็นไปได้น้อยมาก